**РАМАНАЎ Еудакім Раманавіч** (30.8(11.9)1855, мястэчка Нова-Беліца, цяпер у межах Гомеля – 20.1.1922), беларускі этнограф, фалькларыст, археолаг. Правадзейны член Рускага геаграфічнага таварыства (1886), Маскоўскага таварыства аматараў прыродазнаўства, антрапалогіі i этнаграфіі (1888), Маскоўскага археалагічнага таварыства (1890, член-карэспандэнт 1886), Віцебскага статыстычнага камітэта (1891). Скончыў Гомельскую прагімназію (1870), курсы настаўнікаў рускай мовы i гісторыі (1872). Працаваў настаунікам (1872-86), інспектарам народных вучылішчаў Віцебскай, Гродзенскай і Магілёўскай губерніі (1886-1906), член Часовай Kaмicii па ўладкаванню Віленскай публічнай бібліятэкi i музея (1906-16). У 1897-1903 рэдактар неафщыйнага аддзела газеты «Могилёвские губернские ведомости»; у 1900-03 пад яго рэдакцыяй выдадзены 3 выпускі «Могилёвской старины». 3 1910 загадчык секцый этнаграфіі i археалогіі Паўночна-Заходняга аддзялення Рускага геаграфічнага таварыства. 3 1917 жыў у Стаўрапалі. Вывучаў матэрыяльную i духоўную культуру беларусаў: жыллё, адзенне, сямейны побыт, народныя абрады, вераванні, народны каляндар i медыцыну, дзіцячыя гульні. Апублікаваў больш за 200 прац па этнаграфіі, фальклору, гісторыі, археалогіі i мове беларусаў, больш за 10 тыс. фальклорных твораў. Адстойваў права беларускага народа на развіццё нацыянальнай культуры, мовы, навукі i літаратуры. Асноўная фальклорна-этнаграфічная праца – «Беларускі зборнік» (вып. 1-9, 1886-1912) – своеасаблівая энцыклапедыя побыту i культуры беларусаў дарэвалюцыйнага часу. Сярод прац: «Матэрыялы па этнаграфіі Гродзенскай губерніі» (вып. 1-2, 1911-12), «Крыніцы для гісторыі Магілёўскага краю» (вып. 1, 1916). У 1886-94 вёў археалагічныя раскопкi ў Магілёускай i Віцебскай губерніі, адкрыў помнік эпіграфікі 12 стагоддзя Барысаў камень (каля в. Высокі Гарадзец Талачынскага раёна). Склаў археалагічныя карты Магілёускай, Віцебскай i Гродзенскай губерняў. Сабраў звесткі пра 1000 гарадзішчаў Беларусі, выявіў шмат стаянак першабытнага чалавека, вёў антрапалагічныя даследаванні. У 1901 апублікаваў (са скарачэннямі) працу А. Меера «Апісанне Крычаўскага графства 1786 года». У 1900 выдаў зборнік «Тарас на Парнасе i іншыя беларускія вершы» (у 1902 дапоўненае выданне).

Тв.: Материалы по исторической топографии Витебской губернии. Уезд Велижский. Могилёв, 1898; Учебник русской грамматики. 4 изд. Могилёв, 1904; Беларускія народныя казкі (Са зборнікаў Е. Р. Раманава). Мн., 1962.

В. К. Бандарчык

*Бандарчык, В. К. Раманаў Еўдакім Раманавіч / В. К. Бандарчык // Этнаграфія Беларусі: энцыклапедыя / рэдкал.: І. П. Шамякін (гал. рэд.) і інш. – Мінск: БелСЭ, 1989. – С. 426.*